કેરળમાં જે રીતે નદીઓ અને તેના પ્રવાહને આપણા તથાકથિત વિકાસે અવરોધ્યો છે. આજે ભારતની દરેક નદી આ સમસ્યાથી પીડિત છે. માનવીય સ્વાસ્થ્યની જેમ જ નદીઓનો સ્વાસ્થ્ય પણ ઠીક રહેવો જોઈએ. દરેક લોકો અને સરકારોએ આવી નદીઓના સ્વાસ્થ્યની સાથે ચેડા કરવાનું કે બગાડવાનું કાર્ય કર્યું છે. જેમાં નદીઓની સાથે પ્રદુષણ વાળા નાળાઓને જોડવાનું, ખરાબ પાણી, કેમિકલ, પ્લાસ્ટિક, કચરો જેવા અનેક પરિબળોએ નદીઓની હાલત ખરાબ કરી છે. આને આપણે માનવીય શિરા અને ધમનીઓ ની જેમ જ ધરતીની શીરા અને ધમની સ્વરૂપે નદીઓને પ્રદૂષિત કરવામાં આવી રહી છે. હાલમાં જ ગંગા અને ગંગાઘાટ જે રીતે પ્રદૂષિત છે તેના અહેવાલ વાંચીને આપણે વિચલિત થઈ જઈએ છીએ. આમ, લગભગ દરેક નદીનું પાણી પીવા યોગ્ય બચ્યું નથી. જેમાં ઔદ્યોગિક અને રાસાયણિક પ્રદૂષણ ખૂબ જ વધી ગયું છે. નદીઓનું આ પ્રદૂષણ હવે માનવીય સ્વાસ્થ્યને પણ બગાડી રહ્યુ છે.